rejauldu/bengali-wikipedia huggingface dataset:
অ্যান্ডি ক্যাম্পোনিওনি (জন্ম ১৯৬৫, লস অ্যাঞ্জেলেস কাউন্টি) হলেন ক্যালিফোর্নিয়া-ভিত্তিক কিউরেটর, লেখক এবং চলচ্চিত্র প্রযোজক।  ক্যাম্পোনিওনি জর্জিয়া স্টেট ইউনিভার্সিটিতে পড়াশোনা করেছেন, যেখানে তিনি ব্যবসায় অধ্যয়ন করেছেন এবং উডবেরি ইউনিভার্সিটি এবং চ্যাফি কলেজে তিনি শিল্পের উপর মনোযোগ দিয়েছেন। ২০০৫ সালে, রিভারসাইড আর্ট মিউজিয়ামের সহযোগী পরিচালক এবং প্রদর্শনীর কিউরেটর হিসাবে, তিনি পিটার ফ্র্যাঙ্কের সাথে "ড্রিভেন টু অ্যাবস্ট্রাকশন: সাউদার্ন ক্যালিফোর্নিয়া এবং নন-অবজেক্টিভ ওয়ার্ল্ড, ১৯৫০-১৯৮০" নামক প্রথম জাদুঘর প্রদর্শনী করেছিলেন, যা ছিল ১৯৫০ থেকে ১৯৮০ পর্যন্ত দক্ষিণ ক্যালিফোর্নিয়া থেকে বিমূর্ত চিত্রকলার অবদান।  ২০১১ সালে, তিনি ল্যাঙ্কাস্টার, সিএ (এমওএএইচ) এর মিউজিয়াম অফ আর্ট অ্যান্ড হিস্ট্রি এর মিউজিয়াম ম্যানেজার/কিউরেটর হন এবং ক্যালিফোর্নিয়ার সমসাময়িক শিল্পীদের উপর ফোকাস করে একটি উচ্চাভিলাষী প্রোগ্রাম শুরু করেন যার মধ্যে প্রদর্শনী এবং অধিগ্রহণ অন্তর্ভুক্ত ছিল। তিনি পিটার ফ্র্যাঙ্কের সাথে এমওএএইচ-এর উদ্বোধনী শো, "মসৃণ অপারেশনস: সাবস্ট্যান্স অ্যান্ড সারফেস ইন সাউদার্ন ক্যালিফোর্নিয়া আর্ট"-এর সহ-পরিচালনা করেছেন। প্রদর্শনীটি আর্ট অবজেক্ট তৈরিতে নতুন এবং অপ্রচলিত সামগ্রীর ব্যবহার প্রদর্শন করেছিল, যার মধ্যে অনেকগুলি সরাসরি মহাকাশ শিল্প থেকে এসেছে, যা ফিনিশ ফেটিশ এবং লাইট অ্যান্ড স্পেস এর মতো শৈল্পিক আন্দোলনের উত্থান ঘটায়। স্মুথ অপারেশনের বৈশিষ্ট্যযুক্ত শিল্পীদের মধ্যে ছিলেন ল্যারি বেল, ডিওয়েন ভ্যালেন্টাইন, রোনাল্ড ডেভিস, ক্রেগ কফম্যান, জুডি শিকাগো, রোল্যান্ড রেইস, নরম্যান জামিট, ফ্রেড এভারসলি, ভাসা, ডগ এজ, টেরি ও'শিয়া এবং জেরোম মাহোনি।   তারপর থেকে, ক্যাম্পোনিওনি যাদুঘরের সবুজ উদ্যোগ চালু করতে সাহায্য করেছেন, কমিউনিটি প্রোগ্রাম তৈরি করেছে্ন, এবং শিল্পী এড মোসেস, কিম অ্যাবেলেস, লিটা আলবুকার্ক, গ্যারি বেসম্যান, কার্ল বেঞ্জামিন, চার্লস ডিকসন, ন্যান্সি ম্যাকো, ক্যাথরিন ওপি, কিম স্ট্রিংফেলো, ফিলিপ কে. স্মিথ তৃতীয়, শেপার্ড ফেয়ারি, ব্যাঙ্কসি, ব্যারি ম্যাকগি, কিথ হ্যারিং, রবি কোনাল, গ্যারি ল্যাং, রুথ প্যাস্টিন, লিন্ডা ভ্যালেজো, জাস্টিন বাওয়ার এবং অ্যান্ড্রু ফ্রাইডার প্রমুখের সমন্বিত শো কিউরেট করেছেন।   তথ্যসূত্র   বিষয়শ্রেণী:২১শ শতাব্দীর মার্কিন নারী বিষয়শ্রেণী:লস অ্যাঞ্জেলেসের লেখক বিষয়শ্রেণী:মার্কিন লেখিকা বিষয়শ্রেণী:জীবিত ব্যক্তি বিষয়শ্রেণী:১৯৬৫-এ জন্ম
উত্তর গোলার্ধে স্থলভাগের পরিমাণ অধিক হওয়ায় দক্ষিণ পশ্চিম প্রত্যায়ন বায়ুর গতি ও বেগ যথেষ্ট পরিবর্তিত হয়। কিন্তু দক্ষিণ গোলার্ধে স্থলভাগ অতি অল্প থাকায় এ পশ্চিমা বায়ু কোথাও বাধাপ্রাপ্ত হয় না। তাই সারা বছর অবাধে প্রবল বেগে প্রবাহিত হয়। নির্দিষ্ট পথে অধিক বেগে প্রবাহিত হয় বলে প্রবল পশ্চিমা বায়ু নামে পরিচিত। ৪০ ডিগ্রী হতে ৪৭ ডিগ্রী পর্যন্ত এ পশ্চিমা বায়ুর গতিবেগ সর্বাপেক্ষা বেশি থাকে। তাই এ অঞ্চলকে গর্জনশীল চল্লিশা বলা হয়। thumb|নিউজিল্যান্ডের কুক প্রনালীতে গর্জনশীল চল্লিশা উচ্চতর তরঙ্গ তৈরি করে এবং উপকূলে ক্ষয় হয়, যেটি চিত্রে দেখানো হয়েছে।  বিষয়শ্রেণী:অক্ষরেখা
thumb|right|২০০৯ সালে BTUর কয়লা খনিসমূহ thumb|right|২০০৫ সালে কয়লার উৎপাদন  এই নিবন্ধে দেশ অনুসারে কয়লা খনি ও কয়লা উৎপাদনের তালিকা দেওয়া হয়েছে। সব তথ্য ব্রিটিশ পেট্রোলিয়াম এর থেকে নেওয়া হয়েছে।  কয়লা খনির তালিকাটিতে সব ধরনের কয়লাকে ধরা হয়েছে ও বিশ্বের মোট কয়লাখনির ০.১% কয়লা খনি থাকা দেশসমূহকে অন্তর্ভুক্ত করা হয়েছে।  কয়লা উৎপাদনর তালিকাটিতে ১ মিলিয়ন টন বা ততোধিক কয়লা উৎপাদনকারী দেশসমূহকে অন্তর্ভুক্ত করা হয়েছে।  কয়লা উৎপাদন সম্বন্ধীয় অন্যান্য তালিকাসমূহ:  কয়লা খনি অনুসারে দেশের তালিকা কয়লা উৎপাদন অনুসারে দেশের তালিকা   ২০০৬ সাল থেকে প্রমাণিত কয়লা খনি (মিলিয়ন মেট্রিকটন) ২০০৭ সালের কয়লা উৎপাদন  (মিলিয়ন মেট্রিকটন) স্থান দেশ বিটুমিনাস ও এনথ্রাসাইট সাব-বিটুমিনাস ও লিগনাইট মোট অংশ১ ১১১,৩৩৮১৩৫,৩০৫২৪৬,৬৪৩২৩.৩২ ০১৮৫,০৫০১৮৫,০৫০১৯.৩৩ ৪৯,০৮৮১০৭,৯২২১৫৭,০১০১৪.৯৪ ৬২,২০০৫২,৩০০১১৪,৫০০১২.৬৫ ৯০,০৮৫২,৩৬০৯২,৪৪৫১০.২৬ ৩৮,৬০০৩৯,৯০০৭৮,৫০০৭.৪৭ ৪৮,৭৫০০৪৮,৭৫০৪.৭৮ ১৬,২৭৪১৭,৮৭৯৩৪,১৫৩৩.৩৯ ২৮,১৫১৩,১২৮৩১,২৭৯৩.০১০ ১৪,০০০০১৪,০০০১.৩১১ ০১০,১১৩১০,১১৩১.০১২ ১৮৩৬,৫৫৬৬,৭৩৯০.৭১৩ ৬,২৩০৩৮১৬,৬১১০.৬১৪ ৩,৪৭১৩,১০৭৬,৫৭৮০.৬১৫ ২,০৯৪৩,৪৫৮৫,৫৫২০.৫১৬ ৭৪০৪,২২৮৪,৯৬৮০.৫১৭ ২৭৮৩,৯০৮৪,১৮৬০.৪১৮০৩,৯০০৩,৯০০০.৪১৯ ১৯৮৩,১৫৯৩,৩৫৭০.৩২০ ৪২,১৮৩২,১৮৭০.২২১ ০১,৩৫৪১,৩৫৪০.১২২ ৩০০৩০০৬০০০.১২৩ ৩৩৫৩৮৫৭১০.১২৪ ২০০৩৩০৫৩০০.১২৫ ৫০২০৫০২০.১২৬ ২২৪৭২৪৯৪০.১২৭ ৪৭৯০৪৭৯০.১    সর্বমোট ৪৭৮,৭৭১৫৭৮,০৮১১,০৫৬,৮৫২১০০.০ পাকিস্তানএর থর অঞ্চল কয়লা খনি আবিষ্কৃত হয়েছে ও কয়লার পরিমাণ প্রায় ১৮৫ বিলিয়ন টন।  স্থান দেশ  উৎপাদন  অংশ     পৃথিবী ৬,৩৯৫.৬  ১০০১      ২,৫৩৬.৭  ৩৯.৭২      ১,০৩৯.২  ১৬.২     ৫৯০.৫  ৯.২৩      ৪৭৮.২  ৭.৫৪      ৩৯৩.৯  ৬.২৫      ৩১৪.২  ৪.৯৬      ২৬৯.৪  ৪.২৭         ২০১.৯  ৩.২৮      ১৭৪.৮  ২.৭৯      ১৪৫.৮  ২.৩১০      ৯৪.৪  ১.৫১১      ৭৬.৬  ১.২১২         ৭৬.৩  ১.২১৩      ৭১.৭  ১.১১৪      ৬৯.৪  ১.১১৫      ৬২.৬  ১.০১৬      ৬২.৫  ১.০১৭         ৪১.২  ০.৬১৮       ৩৫.৪  ০.৬১৯     ৩০.৪০.৫২০      ১৮.৩  ০.৩২১      ১৮.২  ০.৩২২      ১৭.০  ০.৩২৩      ১২.২  ০.২২৪         ৯.৮  ০.২২৫      ৮.০  ০.১২৬      ৫.৯  ০.১২৭          ৪.৬  ০.১২৮      ৩.৬  ০.১২৮         ৩.৩২৯         ৩.২৩১         ১.৩৩২         ০.৯  তথ্য সংগ্রহ  বিষয়শ্রেণী:দেশ অনুযায়ী শক্তি-সম্পর্কিত তালিকা বিষয়শ্রেণী:দেশ অনুযায়ী কয়লা বিষয়শ্রেণী:শক্তির অর্থশাস্ত্র
স্যার জেমস থিওডোর লেস্টার (২৩ মে ১৯৩২ - ৩১ অক্টোবর ২০২১) ছিলেন একজন ব্রিটিশ কনজারভেটিভ পার্টির রাজনীতিবিদ।   সংসদীয় কর্মজীবন  ১৯৩২ সালের মে মাসে নটিংহামে জন্মগ্রহণকারী, লেস্টার প্রথম ১৯৬৮ সালে ব্যাসেটলোতে একটি উপ-নির্বাচনে সংসদে দাঁড়ান, যখন তিনি প্রায় ১০,৪২৮ ভোটের লেবার সংখ্যাগরিষ্ঠতাকে উল্টে দিয়েছিলেন, জো অ্যাশটনকে মাত্র ৭৪০ ভোটে পরাজিত করতে ব্যর্থ হন। ১৯৭০ সালের সাধারণ নির্বাচনে তিনি আবারও এই আসনে প্রতিদ্বন্দ্বিতা করেছিলেন, কিন্তু অ্যাশটন তার সুবিধা বাড়িয়ে ৮,২৬১ ভোট পেয়েছিলেন।  তিনি ফেব্রুয়ারী ১৯৭৪ এবং ১৯৮৩ এর মধ্যে বিস্টনের সংসদ সদস্য (এমপি) ছিলেন, তারপরে ১৯৯৭ সালের নির্বাচন পর্যন্ত ব্রক্সটোয়ের জন্য, যখন তিনি লেবার এর কাছে তার আসন হারান । হাউস অফ কমন্সে থাকাকালীন, তিনি পার্টি হুইপ এবং জুনিয়র কর্মসংস্থান মন্ত্রী হিসাবে দায়িত্ব পালন করেছিলেন।  লেস্টার ২০১০ সালের ৩১ অক্টোবর ৮৯ বছর বয়সে মারা যান।    তথ্যসূত্র   বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:নাইটস ব্যাচেলর বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:২০২১-এ মৃত্যু বিষয়শ্রেণী:১৯৩২-এ জন্ম
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল। নিবন্ধ মানোন্নয়ন করে ইতোমধ্যে তথ্যসূত্র এবং উল্লেখযোগ্য শিক্ষার্থী তালিকা যোগ করা হয়েছে। রিয়াজ (আলাপ) ১৫:০৬, ৬ সেপ্টেম্বর ২০২৩ (ইউটিসি) চট্টগ্রাম সরকারি উচ্চ বিদ্যালয়   – (অপসারণের প্রস্তাবনা দেখুনলগ দেখুন) () সরকারি বিদ্যালয় হলেও উল্লেখযোগ্য না। কোন ভালো রেফারেন্স নেই। ছোট নিবন্ধ এবং তেমন কোনো উন্নতি হয়নি। আলপ্তগীন (আলাপ) ০৯:৪৬, ২ সেপ্টেম্বর ২০২৩ (ইউটিসি)  @DeloarAkram @MdsShakil আপনি বলছেন সরকারি বিদ্যালয়ের আর্টিকেল রেখে দেয়া হয়। কিন্তু কেন? এর আগে অসম্পূর্ণ অনেক বেসরকারি বিদ্যালয়ও অপসারণ করা হয়েছে। সরকারি বিদ্যালয় যদি উল্লেখযোগ্য না হয় তাহলে রেখে লাভ কি। এমন হলে অনেক অসম্পূর্ণ সরকারি বিদ্যালয়ের আর্টিকেল তৈরি করা যায়। বেসরকারি বিদ্যালয়ের মতো চট্টগ্রাম সরকারি বালিকা উচ্চ বিদ্যালয় ও আরো অনেক আর্টিকেল অসম্পূর্ণ অবস্থায় আছে। এগুলো নিয়ে কোনো প্রিন্ট মিডিয়ার লেখা ও কৃতি শিক্ষার্থী নেই। আলপ্তগীন (আলাপ) ১০:২৪, ৩ সেপ্টেম্বর ২০২৩ (ইউটিসি)  ১১৭ বছর পুরানো বিদ্যালয়টি চট্টগ্রামের ঐতিহ্যবাহী বিদ্যালয়গুলির মধ্যে একটি। উল্লেখযোগ্য শিক্ষার্থীর সংক্ষিপ্ত তালিকা যোগ করা হল। নিবন্ধে যথেষ্ঠ লেখা রয়েছে। ~মহীন (আলাপ) ১৪:৪৫, ৩ সেপ্টেম্বর ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
জামিয়া আয়েশা সিদ্দিকা ইসলামিক ইনস্টিটিউট কানাডার অন্টারিওর বোম্যানভিলে অবস্থিত মুসলিম মেয়েদের জন্য একটি দেওবন্দি ইসলামি শিক্ষা প্রতিষ্ঠান।  ১০৫ একর জায়গা জুড়ে অবস্থিত এই ইনস্টিটিউটে ইসলামি শিক্ষার পাশাপাশি দ্বাদশ শ্রেণি পর্যন্ত অন্টারিও শিক্ষা মন্ত্রানালয় দ্বারা অনুমোদিত শিক্ষাও প্রদান করা হয়।   শিক্ষার ধরন  জামেয়াতে নিম্নলিখিত বিভাগসমূহ রয়েছে:   তাজবীদ ও ক্বিরাত (কুরআন তেলাওয়াত)  আরবি নাহু (ব্যাকরণ)  আরবি সরফ (রূপবিজ্ঞান)  আরবী আদাব (সাহিত্য)  আরবি বালাগাহ (অলঙ্কার)  মান্তিক (যৌক্তিক, যুক্তিবাদী বিশ্লেষণ পদ্ধতি)  আকীদা (ইসলামী মতবাদ ও ধর্মতত্ত্ব)  উসুলুল ফিকহ ( ইসলামি আইনশাস্ত্রের মূলনীতি)  ফিকহ (আইন)  উসুলুল হাদীছ (হাদীছ ব্যাখ্যার মূলনীতি)  হাদীছ  উসুলুত তাফসির (কুরআন শরীফের ব্যাখ্যার মূলনীতি)  তাফসীর আল কুরআনুল কারীম (কুরআনের ব্যাখ্যা)  সীরাহ (মুহাম্মদ সাল্লাল্লাহু আলাইহি ওয়াসাল্লামের জীবনী)  মীরাস ( ইসলামি উত্তরাধিকার )  ইসলামি ইতিহাস  সাংবাদিকতা  সমাজবিজ্ঞান  আরবি ক্যালিগ্রাফি  নির্বাচিত সূরা / অধ্যায়গুলির মুখস্থ  আরও দেখুন   দারুল উলুম দেওবন্দ  আল জামিয়া আল ইসলামিয়া পটিয়া  দেওবন্দি বিশ্ববিদ্যালয়ের তালিকা   তথ্যসূত্র   বিষয়শ্রেণী:কানাডার দেওবন্দি মাদ্রাসা
আমালনের () ভারতের মহারাষ্ট্র রাজ্যের জালগাঁও জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭০০ মিটার (২২৯৬ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে আমালনের শহরের জনসংখ্যা হল ৯১,৪৫৬ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে আমালনের এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
সত্রীয়া নৃত্য ভারতের সংগীত নাটক একাডেমী যে আটটি নৃত্যকে শাস্ত্রীয় হিসাবে মর্যাদা প্রদান করেছে সেই ৮টা নৃত্যশৈলীর অন্যতম। সত্রীয়া নৃত্যের 'সত্রীয়া' শব্দটি 'সত্র' থেকে এসেছে। মহাপুরুষ শ্রীমন্ত শংকরদেব প্রতিষ্ঠিত সত্রসমূহের যোগে প্রায় ১৫ শ শতকে এই নৃত্যধারা অসমে প্রচলিত হয়।  thumb|সত্রীয়া নৃত্য নৃত্যশিল্পী মিনাক্ষী মেধি   ইতিহাস  প্রাচীন কাল থেকে অসমে নৃত্য-কলার প্রচলন হয়েছিল। প্রায় ১৫শতকের প্রচলিত এই নৃত্যধারা, ১৯ শ শতকের মাঝামাঝিতে বৈষ্ণব ধর্মীয় সত্রসমুহের থেকে আধুনিক মঞ্চে চলে আসে। পরম্পরাগতভাবে সত্রসমূহে এই নৃত্য শুধুমাত্র পুরুষ  ভকতদের (অসমীয়া সংকৃতির বৈষ্ণব শ্রেনীর লোক) মাঝে আবদ্ধ ছিল। কিন্তু আধুনিক মঞ্চের স্বীকৃতি পাওয়ার লগে লগে এই নৃত্য পুরুষ মহিলা উভয়ে পরিবেশন করতে শুরু করে।   ২০০০ সনের ১৫ নভেম্বরে এক সুকীয়া শৈলীর এই নৃত্যকে সংগীত নাটক একাডেমী ভারতের অন্যতম শাস্ত্রীয় নৃত্যের মর্য্যদা প্রদান করে। সত্রীয়া এখন বিশ্বের মঞ্চে প্রদর্শিত হয়।Kothari, Sunil (ed). Sattriya-Classical Dance of Assam. Marg, The Marg Foundation, Mumbai, 2013.   প্রচলিত ধর্মীয় আখ্যানসমুহ এক বিশেষ শৈলীর দ্বারা এই নৃত্যের মাধ্যমে বাখ্যা করা হয়।   নৃত্যশৈলী  সত্রীয়া নৃত্য বিভিন্ন ভাগে বিভক্ত।   সুত্রধার   অপ্সরা নৃত্য   বেহার নৃত্য  ছালি নৃত্য  দশাবতার নৃত্য  রাস নৃত্য  গোসাই প্রবেশ  গোপী প্রবেশ ইত্যাদি   বিশিষ্ট শিল্পী এবং সংগীত নাটক একাডেমী পুরস্কার   মনিরাম দত্ত মোক্তার ১৯৬৩ সনে   বাপুরাম বায়ন আতাই, ১৯৭৮ সনে   রসেস্বর শইকীয়া বায়ন মোক্তার, ১৯৮০  ইন্দিরা পি. পি. বড়া, ১৯৯৬  প্রদীপ চলিহা, ১৯৯৮  পরমানন্দ বড়বায়ন, ১৯৯৯-২০০০  ঘনকান্ত বরা, ২০০১  যতীন গোস্বামী, ২০০৪  ঘনকান্ত দত্ত বড়বায়ন, ২০০৭  মানিক বড়বায়ন, ২০১০   তথ্যসূত্র      বহিঃসংযোগ   Satriya dance of Assam   Sattriya Dance  by Mrs Devika P. Borthakur and Mr.Pulak J. Borthakur  বিষয়শ্রেণী:অসমীয়া নৃত্য বিষয়শ্রেণী:ভারতের ধ্রুপদী নৃত্য বিষয়শ্রেণী:ভারতীয় শাস্ত্রীয় নৃত্য
কেডিকে ইউনিয়ন বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত একটি ইউনিয়ন। কেডিকে এর পুর্ণরুপ হলোঃ খয়েরহুদা, দেহাটি এবং কাশিপুর।    অবস্থান ও আয়তন    প্রশাসনিক এলাকা   ১. কাশীপুর  ২. দেহাটি  ৩. খয়েরহুদা   ইতিহাস  ২০১৬ সালের প্রথম দিকে উথলী ইউনিয়নকে বিভক্ত করার চিন্তা করা হয় এবং বছরের প্রথমেই ইউনিয়ন বিভক্ত করা হয়। এক ইউনিয়ন ভেঙে আরও ৩টি ইউনিয়ন করা হয়। এই নতুন ইউনিয়ন এর মধ্যে কেডিকে একটি।   শিক্ষাপ্রতিষ্ঠান কাশীপুর মাধ্যমিক বিদ্যালয় খয়েরহুদা প্রাথমিক বিদ্যালয় খয়েরহুদা প্রতিবন্ধি স্কুল কাশীপুর প্রাথমিক বিদ্যালয় দোহাটি প্রাথমিক বিদ্যালয়  অর্থনীতি এ ইউনিয়নের অর্থনীতি মূলত কৃষি নির্ভর। এখানে প্রধানত ধান,পাট,ভুট্টা সহ বিভিন্ন ফসল উৎপাদিত হয়।  এছাড়াও এখানে লাউ,পঠল,চিচিঙ্গা, পেঁপে,ঝাল,কলা,বেগুন, করলা সহ সকল ধরনের শাক-সবজি প্রচুর পরিমানে উৎপাদিত হয়।  এছাড়াও বর্তমানে অনেকেই বিভিন্ন প্রকার ফলের চাষ ও করছে।পেয়ারা,ড্রাগন,লেবু এদের মধ্যে উল্লেখ যোগ্য।   অনেকেই পানের চাষ ও করে।তবে সময়ের সাথে সাথে ফলের চাষে প্রচুর লাভবান হওয়ার কারণে এবং পানের চাহিদা কমে যাওয়া জন্য,পানের চাষ অনেকটা কমে গিয়েছে।  এছাড়াও এখানে বেশ কয়েকটি ইটের ভাটা এবং রাইস মিল আছে। গ্রামের মধ্যে দিয়ে ভৈরব নদী বয়ে যাওয়ার কারণে অনেকেই মাছ ধরে জীবিকা নির্বাহ করে।       উল্লেখযোগ্য ব্যক্তিত্ব    দর্শনীয় স্থান   কাশীপুর জমিদার বাড়ি ভৈরব নদীর পাড় কাশীপুর কেন্দ্রীয় ঈদগাহ   তথ্যসূত্র   বিষয়শ্রেণী:জীবননগর উপজেলার ইউনিয়ন
right|thumb|জয়পুরের বিখ্যাত গোবিন্দজী মন্দিরের বিগ্রহ  গোবিন্দ ও গোপাল কৃষ্ণের দুটি বিশেষ নাম ও রূপ। এই রূপে তিনি একটি অল্পবয়স্ক রাখাল বালক। বৈষ্ণবধর্মে তিনি সর্বোচ্চ ঈশ্বর। হিন্দুধর্মের অন্যান্য শাখাও তাঁকে পূজা করে থাকে। প্রাচীন ধর্মগ্রন্থ ব্রহ্মসংহিতা-য় তাঁকে সকল জগতের সৃষ্টির কারণ বলা হয়েছ।  গোপালরূপী কৃষ্ণ বৈদিক দেবতা ইন্দ্রের পূজা করতে অস্বীকার করেছিলেন। এই কারণে গোপালরূপী কৃষ্ণকে অ-বৈদিক দেবতা হিসেবে গণ্য করা হয়। যদিও কোনো কোনো মতে, ঋগ্বেদ সম্পর্কে ভ্রান্ত ধারণাই এই জাতীয় মতবাদের সৃষ্টির কারণ।  ক্লস ক্লোস্টারমিরের মতে, কৃষ্ণ-বাসুদেব পূজা খ্রিস্টের জন্মের কয়েকশো বছর আগে শুরু হয়েছিল। তার সঙ্গে পরবর্তীকালে গোপীজনবল্লভ কৃষ্ণ ও বালগোপাল পূজার প্রথা যুক্ত হয়।   নামকরণ  গোবিন্দ ও গোপাল দুটি নামেরই অর্থ রাখাল। সংস্কৃতে গো শব্দের অর্থ গোরু আর পাল বা বিন্দ শব্দের অর্থ যথাক্রমে অন্বেষনকারী বা রক্ষক।   ব্যাখ্যা  গোবিন্দ নামটি "বিষ্ণুসহস্রনামে" (বিষ্ণুর এক হাজার নাম-সংবলিত স্তোত্র) ১৮৭ ও ৫৩৯তম নাম।Sri Vishnu Sahasranama, commentary by Sri Sankaracharya, pgs. 69 and 115, translated by Swami Tapasyananda (Ramakrishna Math Publications, Chennai)  স্বামী তপস্যানন্দ কর্তৃক অনূদিত আদি শঙ্করের "বিষ্ণুসহস্রনাম" ভাষ্য অনুসারে গোবিন্দ শব্দের চারটি ব্যাখ্যা পাওয়া যায়:   ঋষিরা কৃষ্ণকে গোবিন্দ বলেন, কারণ তিনি সকল জগতকে পরিব্যাপ্ত করে থাকেন ও তাদের শক্তিমান করেন।  মহাভারত-এর "শান্তিপর্ব"-এ আছে, বিষ্ণু পাতালে তলিয়ে যাওয়া পৃথিবীকে উদ্ধার করার পর দেবতারা তাঁকে গোবিন্দ নামে স্তব করেন।  অন্যমতে, গোবিন্দ শব্দের অর্থ "সেই দেবতা, একমাত্র যাঁর বেদজ্ঞান রয়েছে।"  হরিবংশ-এ আছে, ইন্দ্র গোপালকরূপী কৃষ্ণকে স্তব করে বলেছিলেন, "মানবসমাজেও আপনি গোবিন্দ নামে পূজিত হবেন।"  মহর্ষি মহেষ যোগী, তাঁর গীতাভাষ্যে বলেছেন, গোবিন্দ শব্দের অর্থ ইন্দ্রিয়ের অধিপতি।Maharishi Mahesh Yogi on the Bhagavad-Gita, a New Translation and Commentary, Chapters 1–6. Penguin Books, 1969, p 57 (v 32).  স্তব  আদি শঙ্কর রচিত "ভজ গোবিন্দম'' নামে বিখ্যাত স্তবটিতে আছে, "যে গোবিন্দকে ভজনা করে, সে সহজেই জন্ম ও মৃত্যুর সাগর অতিক্রম করে যায়।" অর্থাৎ, কৃষ্ণকে পূজা করলে জন্ম-মৃত্যুর চক্র বা "সংসার" থেকে মুক্তি লাভ করে, জীবাত্মা বৈকুণ্ঠে গমন করে।   পাদটীকা    তথ্যসূত্র      বহিঃসংযোগ   Who is Govinda (Krishna)?   Sacred Hindi verses describing Govinda  বিষয়শ্রেণী:সংস্কৃত শব্দ ও শব্দবন্ধ বিষয়শ্রেণী:কৃষ্ণের রূপভেদ বিষয়শ্রেণী:কৃষ্ণের নাম ও উপাধি বিষয়শ্রেণী:বৈষ্ণব সম্প্রদায়
কেরল গোশত ভাজি হল গরুর মাংস দিয়ে তৈরি একটি খাবার, যেটি মশলা, পেঁয়াজ, কারি পাতা এবং নারকেল  ফালির মিশ্রণে নারকেল তেলে ধীরে-ধীরে ভাজা একটি পদ। খাবারটি কেরলে নাসরানি গোশত উল্লারথিয়াথু নামেও পরিচিত।   উৎপত্তি  এই খাবারের উৎপত্তির তথ্য ৫২ খ্রিস্টাব্দে পাওয়া যায়, যে সময় সিরিয়ার খ্রিস্টানরা কেরলে বসতি স্থাপন করেছিল। তাদের গবাদি পশু জবাই করার কৌশল জানা ছিল বলে জানা গেছে, যা এই রন্ধন প্রণালীটির বিকাশের একটি কারণ হতে পারে।   প্রস্তুতি  মশলার মিশ্রণে মাংসের টুকরো রান্না করে এই পদটি তৈরি করা হয়। মশলার মধ্যে রয়েছে হলুদ, ধনে, গরম মসলা, গোল মরিচ, লাল লঙ্কা। এটি পেঁয়াজ, শ্যালোট (এক প্রকার পেঁয়াজ), আদা এবং রসুন সহ রান্না করা হয়। নারকেল তেলে ভাজা নারকেলের ফালি, এবং কারি পাতাও সাজানোর জন্য ব্যবহার করা হয়। মাংস সাধারণত একটি প্রেসার কুকারে নরম করা হয় এবং তারপর এটি মশলার মিশ্রণে ধীরে ধীরে ভাজা হয়, যতক্ষণ না এটির ঝোল শুকিয়ে আসে।   সমাহার  কেরল গোশত ভাজি সাধারণত কেরল পরোটার সাথে খাওয়া হয়। ত্রিপুণিতুরার মতো কিছু অংশে, খাবারটি পাজম পুরির সাথে খাওয়া হয় এবং এই অঞ্চলে এটি একটি খুব জনপ্রিয় সমাহার হয়ে উঠেছে।   বিতর্ক  কেরল গোশত ভাজি, ভারতে অনেক বিতর্কের মাঝখানে পড়েছে, কেন্দ্রীয় সরকার গরু জবাই নিষিদ্ধ করেছে। যাইহোক, একই ক্ষমতাসীন দলের নির্বাচনী প্রার্থীরা তাদের ভোটারদের আশ্বস্ত করতে অনেক চেষ্টা করেছিলেন যে গরুর মাংস সবচেয়ে স্বাস্থ্যকর অবস্থায় সরবরাহ করা হবে।  কেরলে, যেখানে পদটি সবচেয়ে জনপ্রিয়, সেখানে আইন প্রণেতারা একটি বিশেষ প্রাতঃরাশে অংশ নিয়েছিলেন। সেখানে কেরল গোশত ভাজা পরিবেশন করা হয়েছিল। এরপর এই উদ্দেশ্যে ডাকা একটি বিশেষ অধিবেশনে নিষেধাজ্ঞা নিয়ে আলোচনা করা হয়। জাতীয় পুরস্কার বিজয়ী অভিনেত্রী সুরভী লক্ষ্মীও একটি বিতর্কের কেন্দ্রে ছিলেন। খবর প্রকাশিত হয়েছিল যে তিনি ওনাম উৎসবের সময় গোশত ভাজি খেয়েছিলেন।  যে ভারতীয় জনতা পার্টি গোমাংস এবং গোহত্যার উপর নিষেধাজ্ঞা সমর্থন করে, সেই দলের কে সুরেন্দ্রনের একটি ছবি ভাইরাল হয়েছিল। একটি নির্বাচনী প্রচারের সময় তার গোমাংস খাওয়ার ছবি ছড়িয়ে পড়েছিল। তবে তিনি এটিকে পেঁয়াজের তরকারি বলে অস্বীকার করেছিলেন। তবে, তার স্ত্রী এবং বিশিষ্ট রাজনীতিবিদ সোভা সুরেন্দ্রন, পরিষ্কার করেছেন যে গরুর মাংস খাওয়া সঠিক।   তথ্যসূত্র   বিষয়শ্রেণী:কেরল রন্ধনশৈলী বিষয়শ্রেণী:ভারতীয় রন্ধনশৈলী বিষয়শ্রেণী:গরুর মাংসের পদ
রেসিডেন্টস অ্যাসোসিয়েশন অফ ইপসম অ্যান্ড ইওয়েল হল সারে, ইংল্যান্ডের ইপসম এবং ইওয়েলের একটি স্থানীয় রাজনৈতিক দল। ১৯৩৭ সালে গঠিত হওয়ার পর থেকে তারা ইপসম এবং ইওয়েল বরো কাউন্সিল এর সংখ্যাগরিষ্ঠ নিয়ন্ত্রণ রেখেছে। পার্টিকে কখনও কখনও জাতীয় ফলাফলের তালিকায় অন্যান্য হিসাবে রেকর্ড করা হয় এবং অন্যথায় একক আর্টিকেল অফ অ্যাসোসিয়েশনের সাথে বাসিন্দাদের অ্যাসোসিয়েশনগুলির সাথে রেকর্ড করা হয়। এটি ওয়ার্ড বা একাধিক ওয়ার্ড ভিত্তিক বাসিন্দা সমিতি নিয়ে গঠিত যার নিজস্ব প্রার্থী নির্বাচনের নিয়ম রয়েছে। এর মধ্যে রয়েছে ইওয়েল কোর্ট রেসিডেন্টস অ্যাসোসিয়েশন, এপসম টাউন রেসিডেন্টস অ্যাসোসিয়েশন। এবং ওয়েস্ট ইওয়েল অ্যান্ড রাক্সলি রেসিডেন্টস অ্যাসোসিয়েশন।  ২০২৩ ইপসম এবং ইওয়েল বরো কাউন্সিল নির্বাচনের পর থেকে, রেসিডেন্টস অ্যাসোসিয়েশন কাউন্সিলকে নিয়ন্ত্রণ করেছে।  তথ্যসূত্র   বিষয়শ্রেণী:১৯৩৭-এ প্রতিষ্ঠিত রাজনৈতিক দল বিষয়শ্রেণী:ইংল্যান্ডের স্থানীয় ভিত্তিক রাজনৈতিক দল
কুতুবজোম বাংলাদেশের কক্সবাজার জেলার অন্তর্গত মহেশখালী উপজেলার একটি ইউনিয়ন।   আয়তন  কুতুবজোম ইউনিয়নের আয়তন ২৬২৬ একর (১০.৬৩ বর্গ কিলোমিটার)।   জনসংখ্যা  ২০১১ সালের পরিসংখ্যান অনুযায়ী কুতুবজোম ইউনিয়নের লোকসংখ্যা ৩২,৭২৮ জন। এর মধ্যে পুরুষ ১৭,০৬০ জন এবং মহিলা ১৫,৬৬৮ জন।   অবস্থান ও সীমানা  মহেশখালী উপজেলার সর্ব-দক্ষিণে কুতুবজোম ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের উত্তরে হোয়ানক ইউনিয়ন ও বড় মহেশখালী ইউনিয়ন, পূর্বে বড় মহেশখালী ইউনিয়ন ও মহেশখালী পৌরসভা এবং দক্ষিণে ও পশ্চিমে বঙ্গোপসাগর অবস্থিত।   প্রশাসনিক কাঠামো  কুতুবজোম ইউনিয়ন মহেশখালী উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম মহেশখালী থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ।  ওয়ার্ডভিত্তিক এ ইউনিয়নের গ্রামগুলো হল: ওয়ার্ড নংগ্রামের নাম১নং ওয়ার্ডঘটিভাঙ্গা২নং ওয়ার্ডপূর্বপাড়া, পশ্চিমপাড়া৩নং ওয়ার্ডতাজিয়াকাটা৪নং ওয়ার্ডনয়াপাড়া, বটতলী দক্ষিণ-পশ্চিম৫নং ওয়ার্ডসোনারতরী,চান্দাঁকাটা, পশ্চিমপাড়া৬নং ওয়ার্ডবিলপাড়া, দৈলারপাড়া, আদর্শ স্কুলপাড়া, ফক্করপাড়া, লাল মোহাম্মদ সিকদার পাড়া, মককাটা৭নং ওয়ার্ডমধ্যমপাড়া, দক্ষিণপাড়া, মধ্যমপাড়া কুতু্বজোম, পূর্বপাড়া, বুজুরুকপাড়া৮নং ওয়ার্ডমেহেরিয়াপাড়া, কামিতারপাড়া৯নং ওয়ার্ডখোন্দকারপাড়া   শিক্ষা ব্যবস্থা  কুতুবজোম ইউনিয়নের সাক্ষরতার হার ২০%। এ ইউনিয়নে ২টি মাধ্যমিক বিদ্যালয়, ২টি দাখিল মাদ্রাসা, ৭টি প্রাথমিক বিদ্যালয় ও ২টি ইবতেদায়ী মাদ্ররাসা রয়েছে।   শিক্ষা প্রতিষ্ঠান  মাধ্যমিক বিদ্যালয়  কুতুমজোম অফ-শোর উচ্চ বিদ্যালয়  কুতুবজোম আদর্শ উচ্চ বিদ্যালয়  মাদ্রাসা  কুতুবজোম জামেউচ্ছুন্নাহ দারুল উলুম দাখিল মাদ্রাসা  তাজিয়াকাটা সুমাইয়া (রা.) বালিকা দাখিল মাদ্রাসা  প্রাথমিক বিদ্যালয়  কুতুবজোম সরকারি প্রাথমিক বিদ্যালয়  খোন্দকারপাড়া সরকারি প্রাথমিক বিদ্যালয়  তাজিয়াকাটা রেড ক্রিসেন্ট সরকারি প্রাথমিক বিদ্যালয়  মেহেরিয়াপাড়া সরকারি প্রাথমিক বিদ্যালয়  লাল মোহাম্মদ সিকদারপাড়া সরকারি প্রাথমিক বিদ্যালয়  সোনাদিয়া সরকারি প্রাথমিক বিদ্যালয়  ঘঠিভাঙ্গা সরকারি প্রাথমিক বিদ্যালয় http://180.211.137.51:321/DashboardunionN.aspx?div=4&dis=412&thana=41202&union=07 ইবতেদায়ী  ইসলামিয়া প্রি-ক্যাডেট ইবতেদায়ী মাদ্রাসা   কুতুবজুম ইসলামিয়া ফোরকানিয়া মাদ্রাসা   যোগাযোগ ব্যবস্থা  কুতুবজোম ইউনিয়নে যোগাযোগের প্রধান সড়ক হল মহেশখালী-কুতুবজোম সড়ক। প্রধান যোগাযোগ মাধ্যম ট্যাক্সি বা টমটম।   খাল ও নদী  কুতুবজোম ইউনিয়নের দক্ষিণ-পূর্ব সীমান্ত দিয়ে মহেশখালী চ্যানেল প্রবাহিত হয়ে বঙ্গোপসাগরে পতিত হয়েছে। এছাড়া সোনাদিয়া দ্বীপকে উপজেলার মূল ভূখণ্ড থেকে আলাদা করেছে বদ্দার খাল ও নোয়াচি খাল।   হাট-বাজার  কুতুবজোম ইউনিয়নের প্রধান প্রধান হাট/বাজারগুলো হল কুতুবজোম বটতলা বাজার এবং কুতুবজোম কালামিয়া বাজার।   দর্শনীয় স্থান   সোনাদিয়া দ্বীপ   জনপ্রতিনিধি   বর্তমান চেয়ারম্যান: এডভোকেট শেখ কামাল   আরও দেখুন   মহেশখালী উপজেলা  মহেশখালী থানা  কক্সবাজার জেলা   তথ্যসূত্র    বহিঃসংযোগ   বিষয়শ্রেণী:মহেশখালী উপজেলার ইউনিয়ন
কাতারি যোগসূত্রের ঘটনা, যাকে "কাতারগেট"ও বলা হয় (), ইসরায়েলের একটি রাজনৈতিক ঘটনা, যা এই অভিযোগের উপর ভিত্তি করে তৈরি যে ইসরায়েলের প্রধানমন্ত্রী বেঞ্জামিন নেতানিয়াহু এর ঘনিষ্ঠ উপদেষ্টাদের, এবং রিজার্ভ এর একজন লেফটেন্যান্ট কর্নেল, কাতারের রাজনীতি সরকারের প্রতিনিধিদের দ্বারা অর্থ প্রদান করা হত, যারা হামাস এর মিত্র এবং আর্থিক সমর্থক ছিল, যাতে তারা দেশে তাদের স্বার্থ প্রচার করতে পারে। ২০২৫ সালের মার্চ মাসে, শিন বেট প্রধান রোনেন বার নিশ্চিত করেছিলেন যে সংস্থাটি এই ঘটনাটি তদন্ত করছে, যা তিনি জটিল এবং বহুমুখী বলে বর্ণনা করেছেন। এই কেলেঙ্কারির ফলে হামাসকে সমর্থনকারী একটি দেশের সাথে অবৈধ সম্পর্কের জন্য নেতানিয়াহুর কমপক্ষে দুই শীর্ষ সহযোগীকে গ্রেপ্তার করা হয়েছে।  তদন্তটি শিন বেট এবং ইসরায়েল পুলিশ দ্বারা পরিচালিত হচ্ছে।   তথ্যসূত্র   বিষয়শ্রেণী:২০২৫-এর বিতর্ক বিষয়শ্রেণী:২০২৫-এ আন্তর্জাতিক সম্পর্ক বিষয়শ্রেণী:ইসরায়েলি রাজনীতিতে ২০২৫ বিষয়শ্রেণী:ইসরায়েলে ২০২৫ বিষয়শ্রেণী:ইসরায়েলে রাজনৈতিক কেলেঙ্কারি বিষয়শ্রেণী:লিকুদের সমালোচনা বিষয়শ্রেণী:ইসরায়েল-হামাস যুদ্ধ বিষয়শ্রেণী:ইসরায়েল-কাতার সম্পর্ক বিষয়শ্রেণী:বেনিয়ামিন নেতানিয়াহু
বেগম কুলসুম সাইফুল্লাহ খান (৭ ডিসেম্বর, ১৯২৪ – ২৬ জানুয়ারি, ২০১৫) একজন পাকিস্তানি ব্যবসায়ী, রাজনীতিবিদ, শিল্পপতি এবং সমাজকর্মী ছিলেন । তিনি ১৯৬৪ থেকে ১৯৯০ সাল পর্যন্ত  সাইফ গ্রুপ কোম্পানির চেয়ারপার্সন ছিলেন। বেগম কুলসুম ১৯৮০ এর দশকে পাকিস্তানের সংসদ সদস্য ও যুক্তরাষ্ট্রীয় মন্ত্রী ছিলেন।    প্রাথমিক জীবন এবং কর্মজীবন  কলসুম ১৯২১ সালে খাতক পশতুন বংশের একটি পরিবারে কোহাত জেলার কারাক এলাকায় জন্মগ্রহণ করেন। তিনি ছিলেন  দুজন বিশিষ্ট পাকিস্তানি রাজনীতিবিদ মোহাম্মদ আসলাম খান খাত্তক এবং ইউসুফ খাত্তক এর বোন। কলসুম গাজনিকেল লাক্কী মারওয়াতের একজন সুপরিচিত ব্যবসায়ীর সাথে বিবাহিত হোন, তার নাম ছিল খান সাইফুল্লাহ খান। যিনি মাতাত বংশের খান, বা লর্ড ছিলেন। তার পাঁচ পুত্র ছিল: আনোয়ার সাইফুল্লাহ খান, সেলিম সাইফুল্লাহ খান, হুমায়ুন সাইফুল্লাহ খান, জাভেদ সাইফুল্লাহ খান এবং বিখ্যাত কার্ডিওলজিস্ট ইকবাল সাইফুল্লাহ খান।  ১৯৬৪ সালে ৪৯ বছর বয়সে তার স্বামী সাইফুল্লাহ খান হঠাৎ মারা যান। তিনি তার মৃত স্বামীর ব্যবসা গড়ে তোলেন। যা ২০১৭ সালে বস্ত্র, বিদ্যুৎ উৎপাদন, তেল ও গ্যাস অনুসন্ধান ও টেলিযোগাযোগ শিল্পের ক্ষেত্রে পাকিস্তান নেতৃস্থানীয় ব্যবসায় সংগঠনের মাঝে অন্যতম ছিল।   জিয়া শাসনের সময় তাকে কারাগারে রাখা হয়েছিল।    পুরস্কার, মৃত্যু এবং উত্তরাধিকার    ২০০৮ সালে পাকিস্তানের রাষ্ট্রপতি পারভেজ মোশাররফের হতে হিলাল-ই-ইমতিয়াজ । Begum Kulsum Saifullah Khan's Hilal-i-Imtiaz Award listed on Dawn (newspaper), Published 24 March 2008, Retrieved 1 October 2017   তিনি পাকিস্তান জাতীয় পরিষদের সদস্য হিসেবেও দায়িত্ব পালন করেছিলেন।    ১৯৬৪ সালে ৪৯ বছর বয়সে তার স্বামী সাইফুল্লাহ খান হঠাৎ মারা যান, তিনি আনুষ্ঠানিক ব্যবসা প্রশিক্ষণ এবং পরিবার গঠনের দায়িত্বগুলির অভাবে তার ব্যবসা গ্রহণের জন্য এগিয়ে যান। পরে তিনি 'মেরী তানহা পারওয়াজ' (মাই সোলো ফ্লাইট) নামে তার ব্যবসায়িক ব্যবস্থাপনা ও ব্যবসায়ের বিষয়ে একটি বই লিখেছিলেন।    পাকিস্তানে তিনি সামাজিকভাবে খুব সক্রিয় ছিলেন। বেগম কুলসুম ১৯৪৭ সাল থেকে অল পাকিস্তান উইমেনস অ্যাসোসিয়েশন (এপিডাব্লিউএ) এর প্রতিষ্ঠাতা সদস্য ছিলেন। ১৯৫১ সাল পর্যন্ত তিনি এপিডাব্লুএর প্রতিষ্ঠাতা বেগম রানা লিয়াকত আলী খানের সাথে ঘনিষ্ঠভাবে কাজ করেন এবং পাশে ছিলেন।   ২৬ জানুয়ারী ২০১৫ সালে তিনি ৯১ বছর বয়সে মারা যান।    তথ্যসূত্র   বিষয়শ্রেণী:হিলাল-ই-ইমতিয়াজ প্রাপক বিষয়শ্রেণী:২০১৫-এ মৃত্যু বিষয়শ্রেণী:১৯২৪-এ জন্ম বিষয়শ্রেণী:অপর্যালোচিত অনুবাদসহ পাতা বিষয়শ্রেণী:পাকিস্তানের কেন্দ্রীয় মন্ত্রী বিষয়শ্রেণী:পাকিস্তানি জনহিতৈষী বিষয়শ্রেণী:পাকিস্তান জাতীয় পরিষদের সদস্য বিষয়শ্রেণী:পাকিস্তানি বন্দী ও আটক বিষয়শ্রেণী:২০শ শতাব্দীর জনহিতৈষী